Modelforslag til

**TRANSPORTAFTALE**

Mellem Navn, adresse og CVR-nr. på transportvirksomheden

 (i det følgende kaldet transportør)

og Navn, adresse og CVR-nr. på ordregiver/transportkunden

 (i det følgende kaldet transportkøber)

er (dato) indgået følgende aftale om transport for transportkøber

* **Godset**

Aftalen omfatter transport af (beskrivelse af godset): (xx)

Læssested (præcis angivelse af fuldstændig adresse): (xx)

Afhentningstidspunkt (dato og tidspunkt): (xx)

Leveringssted (præcis angivelse af fuldstændig adresse): (xx).

Leveringstidspunkt (dato og tidspunkt): (xx)

Transportkøber skal sørge for indpakning, på- og aflæsning samt stuvning af godset på køretøjet, og transportkøber bærer det fulde ansvar herfor.

Transportøren har ansvaret for at godset er forsvarligt surret og fastgjort under selve transporten.

Transportkøber er forpligtet til at forsyne transportøren med alle nødvendige oplysninger, herunder særligt (men ikke begrænset til) vedrørende mængde, vægt, omfang, særlige ønsker til anvendt materiel, beskyttelse mod tyveri, turens tilrettelæggelse eller eventuelle toldmæssige forhold, således at anvisningen kan videreformidles til transportørens chauffør eller transportørens underleverandør.

Transportkøber er forpligtet til at oplyse transportøren om særlige egenskaber vedrørende godset, herunder i relation til særlig tyveritækkelighed, godsets eventuelle farlige egenskaber, herunder ADR-klasse.

Transportkøber er endvidere forpligtet til at forsyne transportøren med nødvendige dokumenter relaterende til godset, f.eks. tolddokumenter, veterinærdokumenter el.lign.

Såfremt intet andet eksplicit oplyses af transportkøber, er transportøren berettiget til at behandle godset som almindeligt standardstykgods og til at tilrettelægge ruter og anvende materiel i henhold hertil.

* **Minimumsforpligtelse**

Der forudsættes gennemført minimum (xx) transporter pr. måned/år, med afgang følgende dage (f.eks. mandage, onsdage og torsdage)

Transportkøber skal senest (xx) timer/dage før transportens start give transportøren meddelelse om læssested og mængde, idet transportøren i modsat fald er berettiget til at disponere til anden side.

* **Eksklusivitet**

Parterne er enige om, at nærværende aftale medfører en pligt for transportkøber til eksklusivt at anvende transportøren til udførelse af de ydelser, som er specificeret i denne aftale. Transportkøber er således uberettiget til at anvende andre leverandører end transportøren til disse ydelser.

Såfremt transportøren over for transportkøber har meddelt sig ude afstand til at gennemføre en transport for transportkøber, er transportkøber berettiget til at anvende en anden transportør til en given transport. Når den givne transport er gennemført, genindtræder transportkøbers pligt til eksklusivt at benytte transportøren på ny.

* **Transportørens ansvar for godset**

Samtlige transportopgaver – såvel nationale som internationale – mellem parterne udføres i henhold transportørens almindelige betingelser (standardvilkår).

De almindelige betingelser begrænser transportørens ansvar for godsets beskadigelse, forringelse eller bortkomst til SDR 8,33 pr. kg. Erstatning for godsets forsinkelse er begrænset til fragtbeløbet

Transportørens ansvar for godset indtræder, når transportøren får den faktiske rådighed over godset.

Levering anses for sket, og transportørens ansvar ophører, når køretøjet er bakket til rampe, og godset er gjort tilgængelig for modtageren.

* **Returgods**

Transportøren er ikke forpligtet til at medtage returgods fra modtager.

* **Materiel**

Transportøren stiller det fornødne materiel til rådighed til gennemførelse af transporterne, herunder køletrailere. Materiellet skal til enhver tid opfylde lovgivningens krav hertil.

Evt. yderligere krav til materiel: (beskriv krav)

* **Chauffører**

Transportøren forpligter sig til alene at anvende chauffører, der er i besiddelse af de til transporternes gennemførelse gyldige certifikater m.m. Chauffører skal have det nødvendige kendskab til arbejdstidsregler, sikring af gods

Andre krav til transportørens chauffører:

* Påklædning, uddannelse, sprog mv.
* **Transportørens anvendelse af underleverandører**

Transportøren er til enhver tid berettiget til at anvende underleverandører til udførelse af transportopgaver for transportkunden.

* **Forsikring**

Transportøren forpligter sig til at tegne sædvanlig fragtføreransvarsforsikring i anerkendt forsikringsselskab, der mindst dækker transportørens ansvar efter transportørens almindelige betingelser (standardvilkår).

Endvidere er transportøren forpligtet til at holde det i forbindelse med transporten anvendte materiel ansvarsforsikret i anerkendt forsikringsselskab.

Eventuel tegning af vareforsikring påhviler transportkøber.

I tilfælde af en skade på godset, skal transportøren straks anmelde denne til forsikringsselskabet og tilstille transportkøber bekræftelse af anmeldelsen. Transportkøber er ikke berettiget til at modregne et eventuelt erstatningskrav i transportørens krav på fragt.

* **Afregning**

Fragten/prisen udgør kr. (xx,xx) (fast pris/ kr. pr. km/ton).

Herudover betales ved flere læsse- og aflæssesteder et tillæg på kr. (xxx,xx) pr. aflæssested.

Priserne er baseret på énmandsbetjente biler.

Såfremt det af hensyn til overholdelse af f.eks. køre- og hviletidsbestemmelserne er nødvendigt at benytte flere chauffører betales et tillæg på kr. (xx,xx) pr. km., eller pr. påbegyndt døgn.

Transportkøber betaler herudover dokumenterede ekstra udgifter, fx vej-, færge-, bro-, tunnel-, aflæsnings og trængselsafgifter samt lignede afgifter, som er konsekvens af opgaven.

For ventetid, der ikke skyldes fejl eller forsømmelser fra transportørens side betales ventetidssatser kr. (xxx,xx) pr. påbegyndt time indtil 10 timer, og når ventetiden overstiger 10 timer kr. (x.xxx,xx) pr. påbegyndt døgn.

Der er aftalt (xx) timer fri til af- og pålæsning.

Betalingsbetingelser er aftalt til løbende måned + (xx) dage. Ved senere betaling påløber rente med (xx) % pr. påbegyndt måned.

De aftalte priser forhandles én gang årligt, først i (måned), til ikrafttræden førstkommende 1. (måned), første gang i (måned) 20(xx) således, at eventuelt aftalte prisforhøjelser første gang træder i kraft 1. (måned) 20(xx).

Ved opgaver af længere varighed end 3 måneder skal afregning justeres efter Indeks for lastbilkørsel fra Danmarks Statistik. Imellem justeringen foretages en månedlig brændstofregulering på basis af brændstofprisen den 15. i foregående måned.

Der tages forbehold for ændringer i omkostningerne affødt af øgede miljø- og sikkerhedsmæssige krav. Hver part kan i tilfælde af stigninger eller fald i omkostninger, der overstiger (xx) % straks kræve en genforhandling af denne aftale.

Herudover har transportøren ret til forhøjelse af de i kontrakten aftalte fragtrater i forbindelse med dokumenterede forhøjelser i skatter og afgifter samt i forbindelse med andre ekstraordinære, udefra kommende omkostningsstigninger, som pålægges transportøren.

* **Ikrafttrædelse, løbetid og genforhandling**

Nærværende aftale træder i kraft på tidspunktet for aftalens gensidige underskrift af tegningsberettigede personer for parterne.

Aftale løber (antal år) år fra den (dato og år) og udløber den (dato og år), såfremt der ikke opnås enighed om en fortsættelse.

Genforhandling af kontrakten skal indledes senest den (dato og år).

* **Uopsigelighed, opsigelse og misligholdelse**

Uanset bestemmelsen om løbetid kan aftalen af hver af parterne opsiges med xx måneders varsel til ophør den 1. i en måned, såfremt de forudsatte godsmængder ikke længere er til stede.

I tilfælde af væsentlig misligholdelse af aftalen kan denne af den forurettede part ophæves med omgående virkning, ligesom der kan kræves erstatning efter dansk rets almindelige regler.

* **Transportørens almindelige betingelser og ansvarsbegrænsning**

Virksomhedens almindelige betingelser (standardvilkår) gælder for denne aftale. Det indebærer bl.a., at der er en ansvarsbegrænsning på 8,33 SDR (Special Drawing Rights) pr. kg. bruttovægt, svarende til ca. kr. 73, frister for reklamation og en 1-årig forældelse. Transportørens almindelige betingelser er vedlagt denne aftale.

Transportkøber erklærer med sin underskrift, at han er bekendt med og accepteret transportørens almindelige betingelser, som en del af nærværende aftale.

* **Værneting og lovvalg**

Enhver tvist om eller med udspring i nærværende aftale er underlagt dansk ret og skal behandles ved transportørens værneting.

* **Underskrift**

|  |  |  |  |
| --- | --- | --- | --- |
|       |       |       |       |
| Dato | Sted | Dato | Sted |
|  |  |
| \_\_\_\_\_\_\_\_\_\_\_\_\_\_\_\_\_\_\_\_Transportkøbers underskrift | \_\_\_\_\_\_\_\_\_\_\_\_\_\_\_\_\_\_\_\_Transportørens underskrift |
| (skriv transportkøbers navn) | (skriv transportørens navn) |